stanford-oval/wikipedia huggingface dataset:
ממשלת ישראל השלישית
הרכב הממשלה > חילופי שרים

| השר היוצא | סיעה | משרד | עילת סיום התפקיד | תאריך סיום התפקיד | השר המחליף | סיעה | תאריך כניסה לתפקיד |  |
| --- | --- | --- | --- | --- | --- | --- | --- | --- |
| לוי אשכול | מפא"י | משרד החקלאות | מונה לשר האוצר | 25 ביוני 1952 | פרץ נפתלי | מפא"י | 25 ביוני 1952 |  |
| אליעזר קפלן | מפא"י | משרד האוצר | התפטרות מטעמים בריאותיים | 25 ביוני 1952 | לוי אשכול | מפא"י | 25 ביוני 1952 |  |
| דב יוסף | מפא"י | משרד המשפטים | מסירת התיק לשר במשרה מלאה | 25 ביוני 1952 | חיים כהן | לא היה חבר כנסת | 25 ביוני 1952 |  |
| דוד צבי פנקס | המזרחי | משרד התחבורה | פטירה | 14 באוגוסט 1952 | דוד בן-גוריון | מפא"י | 14 באוגוסט 1952 |  |
| יצחק מאיר לוין | אגודת ישראל | משרד הסעד | פרישת הסיעה מהקואליציה | 18 בספטמבר 1952 | דוד בן-גוריון | מפא"י | 18 בספטמבר 1952 |  |
הערות שוליים

↑  עיתון הארץ 9 באוקטובר 1951
↑  שהם וקסלר, הליכוד של פעם לא היה מסכים להישען על ערבים, באתר www.makorrishon.co.il, ‏2021-04-27
↑  פועלי אגודת ישראל ואגודת ישראל עזבו את הקואליציה הממשלתית, שערים, 19 בספטמבר 1952
| 0 | 1 | 2 |
| --- | --- | --- |
| הקודם: ממשלת ישראל השנייה   1950–1951 | ממשלת ישראל השלישית  8 באוקטובר 1951 – 24 בדצמבר 1952 | הבא: ממשלת ישראל הרביעית   1952–1954 |
ממשלת ישראל השלישית בראשות דוד בן-גוריון בישיבתה הראשונה. יושבים משמאל לימין: יוסף בורג, דוד צבי פנקס, יצחק מאיר לוין, חיים משה שפירא, לוי אשכול, שניים לא מזוהים, דוד בן-גוריון, פרץ נפתלי, אליעזר קפלן, דב יוסף, בן-ציון דינור, גולדה מאיר ובכור-שלום שטרית
מפלגת העם הפלסטינית

| --- | --- |

 מדינה:  מדינה פלסטינית 
 מייסד:  באשיר ברגותי
 תקופת הפעילות:  פברואר 1982 – הווה (כ־42 שנים) 
 אידאולוגיות:  מרקסיזם קומוניזם לאומיות פלסטינית הפרדת הדת מהמדינה פתרון שתי המדינות
 מיקום במפה הפוליטית:  שמאל רדיקלי
 ארגונים בינלאומיים:  המפגש הבין-לאומי של המפלגות הקומוניסטיות ושל הפועלים 
 נציגויות בפרלמנטים
 המועצה המחוקקת הפלסטינית:  1 / 132
 www.ppp.ps
 
מפלגת העם הפלסטינית (בערבית: حزب الشعب الفلسطيني, "חזב א-שעב אלפלסטיני") היא מפלגה מרקסיסטית חילונית הפועלת בשטחי הרשות הפלסטינית וחברה באש"ף. נוסדה בשנת 1982 בשם המפלגה הקומוניסטית הפלסטינית. המפלגה תומכת בפתרון שתי המדינות, והיא מעולם לא הקימה זרוע צבאית.
היסטוריה

המפלגה הקומוניסטית של פלשתינה פעלה בשטח ארץ ישראל משנת 1919 ועד להקמת מדינת ישראל בשנת 1948, אז התפלגו חבריה בין המפלגה הקומוניסטית הישראלית והמפלגה הקומוניסטית הירדנית. 
האחרונה הייתה בעלת השפעה בקרב חוגי פועלים פלסטינים ונותרה פופולרית בשטחי יהודה ושומרון גם בשנות השבעים. מפלגה קומוניסטית נפרדת נותרה בשטחי רצועת עזה. בשנת 1982 עזבו הפלסטינים ביהודה ושומרון את המפלגה הירדנית והתאחדו עם המפלגה העזתית ליצירת המפלגה הקומוניסטית הפלסטינית, וזו קיימה קשרים עם הארגון לשחרור פלסטין והתמזגה לתוכו בשנת 1987. נציג המפלגה היה חבר הוועד הפועל של הארגון והמפלגה הייתה היחידה בין מרכיבי הארגון ללא רקע בעיסוק בטרור. אוהדיה היוו מרכיב חשוב לגיוס בתקופת האינתיפאדה הראשונה.
בעקבות התפרקות ברית המועצות, בשנת 1991 שינתה המפלגה את שמה וטענה כי יש לדחות את מאבק המעמדות עד לשחרור פלסטין. המפלגה, בהנהגת באשיר ברגותי, תמכה בהסכמי אוסלו. בשנת 2002 התפלגה ונוצרה מתוכה, בהנהגת מוסטפא ברגותי, מפלגת היוזמה הלאומית הפלסטינית.
היסטוריה > במאה ה-21

בשנת 2006 התמודדה המפלגה ברשימת אל-בדיל, המשותפת לחזית הדמוקרטית לשחרור פלסטין ולאיגוד הדמוקרטי הפלסטיני. הרשימה זכתה לשני מושבים במועצה המחוקקת הפלסטינית ויו"ר המפלגה, באסם סלחי, נבחר כחבר המועצה. שנה קודם לכן, ב-2005, התמודד סלחי לנשיאות הרשות הפלסטינית וזכה ב-2.67% מן הקולות.
כנהוג במפלגות קומוניסטיות וסוציאליסטיות, למפלגה יש מפלגות אחיות בכל העולם. בישראל אלו מק"י וחד"ש, אשר מקיימות קשרים ושיתוף פעולה זו עם זו.
רסאן ח'טיב היה נציג המפלגה בממשלת פלסטין.
מנהיגי המפלגה

באשיר ברגותי (1982 - 1998)
מוסטפא ברגותי, עבד אל-מג'יד חמדאן וחנא עמירא (1998 - 2002)
באסם סלחי (משנת 2003)
הערות שוליים

1 2 3 4 5  Patrick Harrison, The Terminator Line: Interview with Palestinian People's Party, The Terminator Line, ‏2012-01-30
1 2  الفصـل الأول: الحـزب و أهـدافـه, web.archive.org, ‏2015-11-26
| --- | --- |
בקרת זהויות :  NLI: 987007266380805171  ISNI: 0000 0001 2309 5223  LCCN: nr2001042049  SUDOC: 17217399X  VIAF: 160766274   WorldCat (עם VIAF): 160766274 
דגל המפלגה
מרקו ספיסו

| --- | --- |

ספיסו במדי דינמו סאסארי בגמר היורופקאפ 2019
 לידה:  2 בפברואר 1995 (בן 29) סאסארי, איטליה 
 עמדה:  רכז 
 גובה:  1.82 מטרים
 מספר:  0
 קבוצות כשחקן
 2010–2011 2011–2021 2012–2013 2013–2014 2014–2015 2015 2015–2016 2016–2017 2021–2022 2022–:  טורס דינמו סאסארי ←סנט-אורסולה ←בארי ←קאסאלפוסטרלנגו ←רג'ו קלבריה ←דרטונה באסקט ←וירטוס בולוניה אוניקס קאזאן רייר ונציה
 הישגים כשחקן
 יורופקאפ (2019)  גביע ה-LNP ‏(2017)  MVP של גביע ה-LNP ‏(2017)
 
מרקו ספיסו (באיטלקית: Marco Spissu; נולד ב-5 בפברואר 1995) הוא כדורסלן איטלקי המשחק בעמדות כדורסל הרכז ברייר ונציה מליגת העל האיטלקית בכדורסל.
קריירה מקצועית

לאחר שהחל את הקריירה שלו בטורס עבר ספיסו לדינמו סאסארי מעיר הולדתו. מהקבוצה הוא הושאל לסנט-אורסולה, בארי, קאסאלפוסטרלנגו, רג'ו קלבריה, דרטונה באסקט ווירטוס בולוניה מהסרייה א'2. עם בולוניה הוא זכה בגביע ה-LNP ונבחר ל-MVP של הגמר.
לאחר 11 שנים בסאסארי, שכללו זכייה ביורופקאפ ב-2019, עבר ספיסו לאוניקאחה מאלגה מליגת ה-ACB הספרדית וחתם בקבוצה לשנתיים. עם זאת, ב-12 באוגוסט 2021 ביטלה הקבוצה את חוזהו של ספיסו לאחר שנכשל בבדיקות הרפואיות. פדרציית הכדורסל האיטלקית, לעומת זאת, זימנה אותו לסגל הנבחרת הבוגרת באותו קיץ לקראת טורניר הכדורסל האולימפי באולימפיאדת טוקיו.
ב-19 באוגוסט 2021 חתם ספיסו באוניקס קאזאן הרוסית מהליגה המאוחדת של VTB והיורוליג. הוא עזב את הקבוצה בתחילת 2022 עקב הפלישה הרוסית לאוקראינה.
ב-20 ביולי 2022 חתם ספיסו ברייר ונציה מליגת העל האיטלקית והיורוקאפ.
הערות שוליים

↑  אנדראה בונומו, Turkish Airlines Cup, la Virtus batte Biella in volata e vince la Coppa Italia, 1000cuorirossoblu.it, ‏5 במרץ 2017 (באיטלקית)
↑  "La Dinamo saluta e ringrazia Marco Spissu". דינמו סאסארי (באיטלקית). 28 ביולי 2021. {{cite web}}:  (עזרה)
↑  "Spissu, new playmaker for Unicaja". אוניקאחה מאלגה. 28 ביולי 2021. {{cite web}}:  (עזרה)
↑  קארצ'יה, אמיליאנו (12 באוגוסט 2021). "Unicaja Malaga voids Marco Spissu's contract after Italian player fails physicals". ספורטנדו. נבדק ב-2023-08-16. {{cite news}}:  (עזרה)
↑  Marco SPISSU at the Tokyo 2020 Men's Olympic Basketball Tournament, פיב"א
↑  "Marco Spissu Is A New UNICS Playmaker". אוניקס קאזאן. 19 באוגוסט 2021. {{cite web}}:  (עזרה)
↑  "Unics Kazan reportedly suing Jarrell Brantley for $250,000". Eurohoops. 4 במרץ 2022. {{cite web}}:  (עזרה)
↑  מאגי, אלסנדרו (20 ביולי 2022). "Marco Spissu officially signs with Reyer Venezia". ספורטנדו. נבדק ב-2023-08-16. {{cite news}}:  (עזרה)
ספיסו במדי נבחרת איטליה בכדורסל 3x3, משחקי הים התיכון 2018
מרקוס הייסליפ

| --- | --- |

הייסליפ במדי אוניקאחה מאלגה
 לידה:  22 בדצמבר 1980 (בן 43) לואיסברג שבטנסי, ארצות הברית 
 עמדה:  פאוור פורוורד
 גובה:  2.08 מטרים
 מכללה:  אוניברסיטת טנסי
 דראפט:  בחירה מספר 13, 2002 מילווקי באקס
 קבוצות כשחקן
 2002–2004   2004–2005   2005–2006   2006–2007   2007–2009   2009–2010   2010   2010–2011   2011   2011–2012   2012   2012–2013   2013–2014   2014   2014–2015   2015–2016   2016   2016–2017:  מילווקי באקס   אינדיאנה פייסרס   אולקרספור   אפס פילזן   אוניקאחה מאלגה   סן אנטוניו ספרס   פנאתינייקוס   קאחה לבורל ויטוריה   גואנגדונג סאות'רן טייגרס   פושאן דראליונס   שאמפוויל   דונגגוואן לאופרדס   ג'יאנגסו דרגונס   קלאב אפריקן   אסקישהיר באסקט   טורק טלקום   גוויג'ואו שנהנג   גזיאנטפ בסקטבול
 
מרקוס דשון הייסליפ (באנגלית: Marcus Deshon Haislip; נולד ב-22 בדצמבר 1980 בלואיסברג, טנסי) הוא כדורסלן עבר אמריקאי. הוא שיחק בעמדת הפאוור פורוורד.
הייסליפ נחשב לשחקן מגוון ואתלט נהדר בעל יד טובה לשלוש, וגם כחוסם טוב מאוד.
קריירה

הייסליפ למד ושיחק 3 שנים (1999–2002) באוניברסיטת טנסי, ממנה יצא ככוכב מכללות לדראפט ה-NBA לשנת 2002 ונבחר כבחירה ה-13 על ידי מילווקי באקס, בה שיחק שנתיים לא מוצלחות, בייחוד לאור הציפיות ממנו לאחר קריירת המכללות המצוינת שלו. ב-4 בנובמבר נשלח הייסליפ בטרייד לאינדיאנה פייסרס ושיחק שם כשחקן מחליף לג'רמיין אוניל, כוכב הקבוצה, בעונת 2004/05.
בעונת 2005/06 חתם באולקרספור הטורקית ששיחקה ביורוליג. הוא שיחק בקבוצה כאחד משחקני המפתח שלה ואף היה ממצטייני המשחקים המוקדמים ביורוליג. בנוסף, הוזמן הייסליפ למשחק האולסטאר הטורקי ואף זכה בתחרות ההטבעות של הליגה באותה העונה. בעונת 2006/07 חתם באפס פילזן הטורקית, איתה שיחק במשחק ראווה שנערך באוקלנד נגד קבוצת ה-NBA המקומית, גולדן סטייט ווריורס, בו הצטיין למרות תבוסת קבוצתו.
ב-2007 חתם הייסליפ בקבוצת אוניקאחה מלאגה.
ב-8 ביולי 2009 חתם בסן אנטוניו ספרס מה-NBA. בסן אנטוניו מיעט הייסליפ לשחק ובחודש ינואר 2010 שוחרר מהקבוצה לאחר שהופיע בעשרה משחקים בלבד. זמן קצר לאחר שחררו, ב-23 בינואר 2010, חתם הייסליפ בפנאתינייקוס, אך שוחרר מהקבוצה היוונית לאחר כארבעה חודשים בעקבות פציעה.
בספטמבר 2010 חתם הייסליפ בקאחה לבורל ויטוריה.
בינואר 2011 שוחרר הייסליפ מקאחה לבורל ויטוריה, לאחר שסיכם עם הקבוצה על התרת חוזהו.
באותו חודש, חתם הייסליפ בגואנגדונג סאות'רן טייגרס מהליגה הסינית הבכירה.
מסדר לאופולד

| --- | --- |

אות מסדר לאופולד
  
 פרטים
 מדינה:  בלגיה בלגיה
 למען:  מצוינות אזרחית או צבאית
 דרגות וסוגים:  מפקד עליון (Grand Cordon) קצין גבוה מפקד קצין אביר
 נוסד:  11 ביולי 1832
 
מסדר לאופולד (בצרפתית: L'ordre de Léopold; בפלמית Leopoldsorde) הוא העיטור החשוב ביותר בבלגיה. הוא מוענק, הן לאזרחי בלגיה והן לזרים, כהוקרה לתרומה אזרחית או צבאית יוצאת מגדר הרגיל. המסדר נוסד ב-1832 ונקרא על שם לאופולד מלכה הראשון של בלגיה.
סמלו של המסדר הוא צלב מלטזי ופניו מצופים אמייל לבן. באמצע הצלב מדליון ובו אריה על רקע שחור, ובהיקפו טבעת באמייל אדום ועליה הכתובת "באחדות כוחנו" בצרפתית ובפלמית. מעל הצלב כתר. מתחת לכתר זוג חרבות צלובות לאנשי צבא וזוג עוגנים לאנשי צי.
דרגות העיטור

לעיטור חמש דרגות:
מפקד עליון (Grand Cordon).
קצין גבוה
מפקד
קצין
אביר
בין מקבלי העיטור > מפקד עליון (Grand Cordon)

נפוליאון השלישי
יוליאנה, מלכת הולנד.
עבאס חלמי השני
עלי בן חוסיין מחיג'אז
אסטריד, נסיכת בלגיה
אסמאעיל פאשא, ח'דיו מצרים.
וינסטון צ'רצ'יל.
פרדיננד פוש- מצביא צרפתי במלחמת העולם הראשונה.
פואד הראשון מלך מצרים.
טריה הלונן, נשיאת פינלנד.
מסטיסלב רוסטרופוביץ', מנצח.
סיריקיט קיטיאקון, מלכת תאילנד.
יוסיפ ברוז טיטו, מנהיג יוגוסלבי.
יאן סמאטס, מדינאי דרום אפריקני.
ואירה ויקה-פרייברגה, נשיאת לטביה.
דווייט אייזנהאואר, נשיא ארצות הברית, ממשחררי בלגיה במלחמת העולם השנייה.
בין מקבלי העיטור > קצינים גבוהים

ולדיסלב שיקורסקי, מנהיג צבאי ופוליטי פולני.
הנרי יוז וילסון, מצביא ופוליטיקאי בריטי.
בין מקבלי העיטור > מפקדים

קרל פון בילוב, מצביא גרמני במלחמת העולם הראשונה.
ז'אן-בטיסט פרן, פיזיקאי צרפתי, זוכה פרס נובל לפיזיקה 1926.
ז'ורז' תיירי ד'ארז'נלייה אדמירל צרפתי.
אבי פרימור, דיפלומט ישראלי.
בין מקבלי העיטור > קצינים

שארל אזנבור.
אוטו האן, כימאי גרמני, זוכה פרס נובל.
ג'ון מיינרד קיינס, כלכלן בריטי.
ג'ורג' פטון, מצביא אמריקני. ממשחררי בלגיה במלחמת העולם השנייה.
ארתור רובינשטיין, פסנתרן יהודי.
מרגריט יורסנאר, סופרת צרפתייה ילידת בלגיה.
בין מקבלי העיטור > אבירים

לורנס אלמה-טדמה, צייר הולנדי/בריטי.
מרלן דיטריך, שחקנית גרמניה.
צ'ארלס לינדברג, טייס אמריקני.
ז'אן-פול בלמונדו, שחקן צרפתי.
ניקולא סרקוזי, נשיא צרפת.
מסכת מנחות

ערך זה עוסק במסכת מתוך התלמוד. אם התכוונתם לקורבנות הנקראים מנחות, ראו .
מסכת מנחות מהתלמוד הבבלי
מסכת מנחות היא המסכת השנייה בסדר קדשים, הסדר החמישי במשנה. מלבד המשנה והתוספתא, יש על המסכת תלמוד בבלי, ואין עליה תלמוד ירושלמי. בתלמוד הבבלי על מסכת זו יש 109 דפים.
במשנה יש במסכת שלושה עשר פרקים אשר עוסקים בעיקר בדיני הקורבנות הבאים מהצומח וקרויים מנחות, וזאת בניגוד למסכת זבחים העוסקת בקורבנות הבאים מן החי. פרק רביעי במסכת זו עוסק בדרך אגב בציצית, תפילין, והלכות ספר תורה ומזוזה.
סוגי ודיני המנחות

ארבע עבודות נעשות במנחה: א. קמיצת המנחה (חפינתה ביד), ב. נתינת הקומץ בכלי שרת ג. הולכת הקומץ למזבח ד. הקטרתו על גבי המזבח. מלאכות אלו דומות לזבחים בכך שכל הפסולים הנהוגים בזבחים (פיגול, עשיה "לא לשמה") נהוגים אף בהם.
ישנם תשעה סוגי מנחות:
מנחת נסכים - מנחה זו באה עם קורבנות עולה או עם קורבנות שלמים בין שהם קורבנות יחיד ובין שהם קורבנות ציבור. כמו כן הם היא באה עם קורבנות חטאת ואשם של מצורע. מנחה זו היא סולת בלולה בשמן זית. כל המנחה נשרפת על גבי המזבח. המנחה נקראת בשם "מנחת נסכים" (ויש הקוראים לה "נסכים" בלבד) שכן מביאים יחד איתה יין לניסוך.
מנחת העומר - את מנחה זו מקריבים בט"ז בניסן - ממחרת יום טוב ראשון של פסח. המנחה באה מן השעורים, היא בלולה בשמן וכאשר מקטירים ממנה קומץ על המזבח, המותר נאכל לכהנים. מנחה זו נקראת גם בשם "מנחת ביכורים".
שתי הלחם - אלו הלחמים המובאים בחג השבועות. לחמים אלו נאכלים על ידי הכהנים.
לחם הפנים - אלו הלחמים הנערכים מדי שבוע ביום השבת על שולחן הפנים. הלחמים מובאים בתוספת לבונה ונאכלים לכהנים לאחר החלפתם והקטרת הלבונה.
מנחת חוטא - זוהי המנחה שמביא עני שחטא בשבועת העדות (מי שהיה עד להתרחשות כלשהי כשהתבקש להעיד על כך בבית דין, שיקר ונשבע שאיננו יודע דבר) או בשבועת ביטוי (שבועה בה נשבע האדם על דבר שעשה בעבר או יעשה בעתיד) או בטומאת מקדש וקודשיו. שייריה נאכלים לכהנים.
מנחת סוטה - זוהי המנחה שמביאה הסוטה והיא נקראת גם בשם "מנחת קנאות". שיעורה עשירית האיפה, היא באה משעורים ולא נותנים עליה לבונה או יוצקים עליה שמן. מנחה זו נקמצת - הקומץ מוקרב על המזבח והמותר נאכל לכהנים.
מנחת כהן משיח - זוהי המנחה שמקריב הכהן הגדול מדי יום. המנחה נקראת גם בשם "מנחת חביתין". שיעורה עשירית האיפה סולת שאת מחציתה מקריב הכהן הגדול בבוקר ואת מחציתה בערב. המנחה מוקרבת על מחבת שמן (ומכאן שמה) והיא נשרפת כולה על המזבח.
מנחת חינוך - זוהי המנחה שמביא כל כהן ביום בו הוא מתחיל את עבודתו וכן כהן שנתמנה לכהן גדול קודם עבודתו. עשויה מסולת בלולה בשמן הבאה כמנחת חביתין וכולה נשרפת על המזבח.
מנחת נדבה - זוהי המנחה שנודר או נודב היחיד להביא. כל אחת ממנחות הנדבה באה מסולת חיטים וטעונה שמן ולבונה. כמו כן מקטירים ממנה קומץ על המזבח והשאר נאכל לכהנים. אם כהן הביא אותה, היא איננה נקמצת וכולה נשרפת (כמו כל מנחת כהן). ישנם חמישה סוגים של מנחת נדבה:
מנחת סולת
מנחת מאפה תנור (חלות או רקיקים)
מנחת מחבת
מנחת מרחשת
מנחות 2,3,4 (העומר, שתי הלחם ולחם הפנים) הם מנחות חובה של הציבור הבאות בפני עצמן. מנחות 5,6,7,8 (חוטא, סוטה, כהן משיח וחינוך) הם מנחות חובה של היחיד הבאות בפני עצמן.
מיקומה של המסכת בסדר קדשים

לפי הקדמתו של הרמב"ם למשנה, הסיבה שמסכת זו סודרה בסדר הקודשים אחר סדר זבחים, היא שנושא המנחות מופיע בתורה אחרי קרבנות הכהנים.
פרקי המסכת

כל המנחות שנקמצו (ארבע משניות).
הקומץ את המנחה (גם: הקומץ זוטא) (חמש משניות).
הקומץ את המנחה (שבע משניות).
התכלת אינה מעכבת את הלבן (חמש משניות).
כל המנחות באות מצה (תשע משניות).
אלו מנחות נקמצות (שבע משניות).
התודה הייתה באה (שש משניות).
כל קרבנות הציבור והיחיד (שבע משניות).
שתי מידות של יבש היו במקדש (תשע משניות).
רבי ישמעאל אומר (תשע משניות).
שתי הלחם היו נילושות אחת אחת (תשע משניות).
המנחות והנסכים שנטמאו (חמש משניות).
הרי עלי עשרון (אחת עשרה משניות).
בסה"כ יש 93 משניות במסכת.
סוגיות ידועות במסכת

כל הראוי לבילה אין בילה מעכבת בו - דף ק"ג, עמוד ב'
הערות שוליים

↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
1 2  בדפוסי הגמרא, לאחר הפרק השישי מסודר הפרק "רבי ישמעאל אומר, וכל הפרקים נדחפים מקום אחד, עד שהספירה מתאחדת בפרק שתי הלחם
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
מקיילה ג'יי רודריגז

| --- | --- |

רודריגז, 2020
 לידה:  7 בינואר 1991 (בת 33) ניוארק, ניו ג'רזי, ארצות הברית
 מדינה:  ארצות הברית 
 תקופת הפעילות:  מ-2011
 עיסוק:  שחקנית וזמרת
 מקום לימודים:  מכללת ברקלי למוזיקה
 פרסים והוקרה:  פרס גלובוס הזהב (2022) 
 פרופיל ב-IMDb
 
מקיילה אנטוניה ג'יי רודריגז (באנגלית: Michaela Antonia Jaé Rodriguez; נולדה ב-7 בינואר 1991), הייתה ידועה בעבר בשם אם. ג'יי. רודריגז, היא שחקנית וזמרת אמריקאית.
ביוגרפיה

רודריגז נולדה ב-7 בינואר 1991, בניוארק, ניו ג'רזי לאם אפרו-אמריקאית ואב ממוצא חצי פוארטוריקני וחצי אפרו-אמריקאי. היא רצתה להיות שחקנית מגיל שבע, והחלה לעסוק במקצוע בגיל 11 לאחר שאמה רשמה אותה למרכז לאמנויות הבמה בניו ג'רזי - שם הייתה במשך שמונה שנים והשתתפה בתוכנית תיאטרון הנוער של ניו ג'רזי.
בעוד שהיא "התפללה להפוך לאישה" החל מגיל 7, רודריגז מצהירה שהיא הייתה בהכחשה במשך שנים רבות ובהתחלה יצאה להוריה כ"ביסקסואל/הומו" בגיל 14. בגיל 14, רודריגז התערבבה בסצנת הנשפים. מאוחר יותר למדה במכללת ברקלי למוזיקה. בסופו של דבר היא לקחה את שם הבמה "אם. ג'יי." רודריגז על שם הדמות של מארוול קומיקס, מרי ג'יין ווטסון.
ביוגרפיה > התחלה בתיאטרון

בזמן שלמדה במכללה, רודריגז לוהקה להפקת תיאטרון של "רנט" בתור אנג'ל דומוט שונארד. רודריגז רצתה לשחק את התפקיד מאז שראתה לראשונה את העיבוד הקולנועי משנת 2005. היא התחברה לשחקנית פרדי ווקר-בראון שהייתה נוכחת באחת מההופעות של רודריגז. ווקר-בראון ביקשה מרודריגז לקרוא את החלק של אנג'ל ועזרה לה להגיע לאודישן בהפקה הקרובה של אוף ברודוויי של רנט. רודריגז לוהקה לתפקיד, ושיחקה לצד שחקנית התיאטרון אנאלי אשפורד.
ביוגרפיה > שינוי מין

במהלך תקופה זו, רודריגז החלה לחקור על תהליך שינוי מין. ב-2012, רודריגז קיבלה את ההחלטה לצאת להפסקה ממשחק כדי להתחיל בתהליך. החל מטיפול הורמונלי בתחילת 2016, ובמתן זמן מספק לפרטיות, רודריגז הופיעה מחדש כשחקנית. לאחר מכן, רודריגז יצרה קשר עם הסוכנות שלה כדי להודיע להם שהיא לא עושה עוד אודישנים לתפקידים גבריים.
בין השנים 2012 עד 2016, רודריגז הופיע בתפקידי טלוויזיה קטנים, ביניהם "האחות ג'קי", "יומני קארי" ו"לוק קייג'". הופעתה ב-2016 בתפקיד של "Sister Boy" ב"לוק קייג'" סימנה גם את ההופעה הראשונה שלה כשחקנית טרנסג'נדרית וגם של דמות טרנסג'נדרית ביקום הקולנועי של מארוול.
בעקבות הופעתה מחדש, רודריגז העלתה סרטון שלה לפייסבוק שרה את השיר "Satisfied" מהמחזמר המילטון בברודוויי. הסרטון זכה לתגובה חיובית והעניק לה הזמנה לאודישן לתפקיד פגי סקיילר/מריה ריינולדס בהמילטון. החדשות על האודישן שלה כטרנסג'נדרית לתפקיד סיסג'נדרית סוקרו באתרי החדשות והתרבות. לאחר מכן הופיעה במספר הפקות תיאטרון נוספות.
רודריגז קיבל גם תפקיד משנה בסרט העצמאי "ערב שבת בכנסייה" בתור אבוני. הסרט עלה לאקרנים בינואר 2018. דמותה של אבוני זיכתה אותה במועמדות לשחקנית הטובה ביותר בפסטיבל טרייבקה 2017.
ביוגרפיה > "פוזה" וקריירה כזמרת

בשנת 2017, רודריגז לוהקה לתפקיד הראשי של בלנקה אוונג'ליסטה בסדרה של FX, "פוזה" לאחר תהליך ליהוק של שישה חודשים. התוכנית נוצרה על ידי ראיין מרפי, בראד פלצ'וק וסטיבן קנלס ועשתה היסטוריה בכך שליהקה חמש שחקניות טרנסג'נדריות לתפקידים ראשיים. נכון לשנת 2018, התוכנית מציגה את הקאסט הגדול ביותר של שחקנים טרנסג'נדרים בסדרה מתוסרטת. הסדרה עלתה בינואר 2018. רודריגז הופיעה עם דילון ברנסייד, בילי פורטר וראיין ג'מאל סוויין במופע התרמות ב-23 ביולי 2018, כדי לחגוג את סיום העונה הראשונה של הסדרה ולגייס כסף ל-GLSEN ולשיר את "Waving Through a Window" מהמחזמר " אוון הנסן היקר".
בסתיו 2019, רודריגז גילמה את אודרי, הדמות הראשית בהפקה של "חנות קטנה ומטריפה", והפכה לאישה הטרנסג'נדרית השחורה הראשונה ששיחקה את התפקיד בהפקה גדולה. בנובמבר 2019, רודריגז קיבלה חוזה עם Olay Body, והפכה לאישה הלטינית הטרנסית הראשונה שנכנסה לשותפות עם החברה. ב-7 במאי 2021, דווח על ידי וראייטי שרודריגז תככב לצד מאיה רודולף בסדרה קומית של Apple TV.
בשנת 2021, היא הפכה לאישה הטרנסית הראשונה שקיבלה מועמדות לפרס אמי בקטגוריית משחק ראשית; היא הייתה מועמדת לפרס אמי לבידור בפריים טיים לשחקנית ראשית בסדרת דרמה על הופעתה בעונה השלישית והאחרונה של "פוזה". ב-4 ביוני 2021, רודריגז הוציאה את סינגל הבכורה שלה "Something to Say" תחת חברת התקליטים אקסס רקורדס. השיר משמש כסינגל מוביל למיני אלבום הראשון שלה. ב-9 בינואר 2022, רודריגז זכתה בפרס גלובוס הזהב לשחקנית הטובה ביותר בסדרת דרמה בטקס פרסי גלובוס הזהב ה-79, והפכה לשחקנית הטרנסג'נדרית הראשונה שזוכה בגלובוס הזהב אי פעם.
פילמוגרפיה > סרטים

| שנה | שם הסרט | תפקיד | הערות |
| --- | --- | --- | --- |
| 2017 | ערב שבת בכנסייה | אבוני |  |
| 2017 | Bun in the Oven | ברטה | סרט קצר |
| 2018 | Gema | ג'מה | סרט קצר |
| 2018 | The Big Take | רובין |  |
| 2019 | אדם (אנ') | אמה |  |
| 2020 | חשיפה: ייצוג טרנסי בהוליווד (אנ') | — | סרט תיעודי |
| 2021 | טיק, טיק... בום! | קרולין |  |
| 2023 | רובוטריקים: עליית החיות | נייטבירד | דיבוב |
פילמוגרפיה > טלוויזיה

| שנה | שם התוכנית | תפקיד | הערות |
| --- | --- | --- | --- |
| 2012 | האחות ג'קי | לונה | פרק אחד |
| 2013 | יומני קארי | ניצבת | פרק אחד |
| 2016 | [Blank] My Life | קרי | פרק אחד |
| 2016 | לוק קייג' | סיסטר בוי | פרק אחד |
| 2018–2021 | פוזה | בלנקה רודריגז-אוונג'ליסטה | 26 פרקים |
| 2022 | מצחיקה בשחור (אנ') | פקידה בחנות יופי | פרק אחד |
| 2022 | דד אנד: שומרי הבית הרדוף (אנ') | זגן | דיבוב; 4 פרקים |
| 2022–הווה | שלל (אנ') | סופיה סלינס | תפקיד ראשי (2 עונות); 20 פרקים |
| 2023–2024 | אימה אמריקאית: רגישות גבוהה | ניקולט "טוני" סמית' | תפקיד ראשי; 9 פרקים |
דיסקוגרפיה > סינגלים

2021: "Something to Say"
מפלגת העם הנוצרית סוציאלית

| --- | --- |

 מדינה:  לוקסמבורג 
 מנהיגים:  Luc Frieden 
 תקופת הפעילות:  1944–הווה (כ־80 שנה) 
 אידאולוגיות:  דמוקרטיה נוצרית 
 מטה:  לוקסמבורג 
 מיקום במפה הפוליטית:  מרכז-ימין 
 ארגונים בינלאומיים:  מפלגת העם האירופית 
 נציגויות בפרלמנטים
 לשכת הצירים של לוקסמבורג:  21 / 60
 המשלחת הלאומית לפרלמנט האירופי:  2 / 6
 www.csv.lu
 
מפלגת העם הנוצרית סוציאלית (בלוקסמבורגית: Chrëschtlech Sozial Vollekspartei, או בקיצור CSV) היא המפלגה הפוליטית הגדולה ביותר בלוקסמבורג. המפלגה דוגלת באידאולוגיה נוצרית-דמוקרטית וכמו רוב המפלגות בלוקסמבורג, היא גם מאוד פרו-אירופית. ה-CSV חברה במפלגת העם האירופית (EPP) ובקבוצת מפלגת העם האירופית.
ה-CSV היא המפלגה הגדולה ביותר בלשכת הנבחרים של לוקסמבורג, ומאיישת 21 מתוך 60 המושבים בלשכה. כמעט כל ראשי הממשלה במדינה מאז מלחמת העולם השנייה היו חברי המפלגה. בנוסף על כך, המפלגה מאיישת שניים מתוך ששת המושבים של לוקסמבורג בפרלמנט האירופי.
נשיא המפלגה הוא מאז אפריל 2021 קלוד ויסלר. עם זאת, הדמות המובילה במפלגה הוא ראש הממשלה לשעבר, ז'אן קלוד יונקר.
היסטוריה

שורשי המפלגה נעוצים בהקמת של מפלגת הימין בלוקסמבורג ב-16 בינואר 1914.
ב-1944 הפכה מפלגת הימין רשמית ל-CSV. בבחירות הראשונות לאחר מלחמת העולם השנייה (שהתקיימו ב-1945) המפלגה זכתה ב-25 מתוך 51 מושבים. בשנים 1945–1974, המפלגה הייתה בממשלה, בעיקר בקואליציה עם המפלגה הדמוקרטית (DP).
בשנות החמישים הוקמו מדור הנוער של המפלגה ומדור הנשים .
המפלגה הפסידה לראשונה ונכנסה לאופוזיציה ב-1974. ב-1979 חזרה המפלגה לשלטון. ב-1984 נבחר ז'אק סנטר לראשות הממשלה. הוא נשאר בתפקיד עד 1995, אז ירש אותו ז'אן קלוד יונקר.
לאחר הבחירות הכלליות ב-2013, המפלגה חזרה לאופוזיציה בפעם השנייה בתולדותיה, כאשר קאסבייה בטל מהמפלגה הדמוקרטית הפך לראש ממשלה (שלראשונה הקים קואליציה עם עוד 2 מפלגות). זו הייתה גם הפעם הראשונה שבה הירוקים היו חלק מהממשלה.
תוצאות הבחירות > לשכת הצירים

| בְּחִירָה | קולות |  % | מושבים |
| --- | --- | --- | --- |
| 1945 | 907,601 | 44.7 (#1) | 25 / 51 |
| 1948 | 386,972 | 36.3 (#1) | 22 / 51 |
| 1951 | 425,545 | 42.1 (#1) | 21 / 52 |
| 1954 | 1,003,406 | 45.2 (#1) | 26 / 52 |
| 1959 | 896,840 | 38.9 (#1) | 21 / 52 |
| 1964 | 883,079 | 35.7 (#1) | 22 / 56 |
| 1968 | 915,944 | 37.5 (#1) | 21 / 56 |
| 1974 | 836,990 | 29.9 (#1) | 18 / 59 |
| 1979 | 1,049,390 | 36.4 (#1) | 24 / 59 |
| 1984 | 1,148,085 | 36.7 (#1) | 25 / 64 |
| 1989 | 977,521 | 32.4 (#1) | 22 / 60 |
| 1994 | 887,651 | 30.3 (#1) | 21 / 60 |
| 1999 | 870,985 | 30.1 (#1) | 19 / 60 |
| 2004 | 1,103,825 | 36.1 (#1) | 24 / 60 |
| 2009 | 1,129,368 | 38.0 (#1) | 26 / 60 |
| 2013 | 1,103,636 | 33.7 (#1) | 23 / 60 |
| 2018 | 999,381 | 28.3 (#1) | 21 / 60 |
תוצאות הבחירות > הפרלמנט אירופי

| בְּחִירָה | הצבעות |  % | מקומות ישיבה |
| --- | --- | --- | --- |
| 1979 | 352,296 | 36.1 (#1) | 3 / 6 |
| 1984 | 345,586 | 34.9 (#1) | 3 / 6 |
| 1989 | 346,621 | 34.9 (#1) | 3 / 6 |
| 1994 | 319,462 | 31.5 (#1) | 2 / 6 |
| 1999 | 321,021 | 31.7 (#1) | 2 / 6 |
| 2004 | 404,823 | 37.1 (#1) | 3 / 6 |
| 2009 | 353,094 | 31.4 (#1) | 3 / 6 |
| 2014 | 441,578 | 37.7 (#1) | 3 / 6 |
| 2019 | 264,665 | 21.1 (#2) | 2 / 6 |
הערות שוליים

↑  Hans Slomp (2011). Europe, A Political Profile: An American Companion to European Politics. ABC-CLIO. p. 477. ISBN 978-0-313-39182-8.
↑  "Geschicht". CSV.lu. נבדק ב-2015-12-16.
| --- | --- |
בקרת זהויות :  GND: 2017408-1  LCCN: no2009140004  SUDOC: 140854169  VIAF: 125901741   WorldCat (עם VIAF): 125901741